P6_TA(2004)0056

Ευρωπαϊκή Υπηρεσία Ανασυγκρότησης *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 2667/2000 του Συμβουλίου σχετικά με την Ευρωπαϊκή Υπηρεσία Ανασυγκρότησης (COM(2004)0451 — C6-0075/2004 — 2004/0133(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0451) [1],

- έχοντας υπόψη το άρθρο 181 Α, δεύτερη παράγραφος, πρώτη πρόταση, της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0075/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων (A6-0031/2004),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΠΟΙΗΣΕΙΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 7α (νέα)

| (7α) Οποιεσδήποτε μεταβολές στις αρμοδιότητες της Υπηρεσίας, πέραν αυτών που ορίζονται στον κανονισμό (ΕΚ) αριθ. 2667/2000, ιδίως δε στα άρθρα 1, 2 και 15 αυτού, πρέπει να υπόκεινται στις σχετικές δημοσιονομικές διαδικασίες. |

Τροπολογία 2

ΑΡΘΡΟ 1, ΣΗΜΕΙΟ 4Άρθρο 14 (κανονισμός (ΕΚ) αριθ. 2667/2000)

4) Το άρθρο 14 αναστέλλεται. | 4)Το άρθρο 14 αντικαθίσταται από το ακόλουθο κείμενο:Η Επιτροπή υποβάλλει στο Συμβούλιο, το αργότερο έως τον Ιούνιο 2005, έκθεση για το μέλλον της Υπηρεσίας μετά την 31η Δεκεμβρίου 2006. |

Τροπολογία 3

ΑΡΘΡΟ 1, ΣΗΜΕΙΟ 5Άρθρο 15 (κανονισμός (ΕΚ) αριθ. 2667/2000)

5)Το άρθρο 15 αντικαθίσταται από τα ακόλουθα:Η Επιτροπή δύναται να αναθέτει στην Υπηρεσία την εκτέλεση της κοινοτικής βοήθειας που έχει αποφασιστεί για τη Σερβία και το Μαυροβούνιο και για την πρώην Γιουγκοσλαβική Δημοκρατία της Μακεδονίας βάσει του κανονισμού (ΕΚ) αριθ. 1628/96. | 5)Το άρθρο 15 αντικαθίσταται από το ακόλουθο κείμενο:Η Επιτροπή δύναται να αναθέτει στην Υπηρεσία την εκτέλεση της κοινοτικής βοήθειας που έχει αποφασιστεί για τη Σερβία και το Μαυροβούνιο και για την πρώην Γιουγκοσλαβική Δημοκρατία της Μακεδονίας βάσει του κανονισμού (ΕΚ) αριθ. 1628/96.Η Επιτροπή δύναται να αναθέτει στην Υπηρεσία την εκτέλεση της βοήθειας που παρέχεται για την τόνωση της οικονομικής ανάπτυξης της τουρκοκυπριακής κοινότητας στο πλαίσιο του κανονισμού (ΕΚ) αριθ. .../2004 του Συμβουλίου. |

Τροπολογία 4

ΑΡΘΡΟ 1, ΣΗΜΕΙΟ 5Α (νέο)Άρθρο 15α (νέο) (κανονισμός (ΕΚ) αριθ. 2667/2000)

| 5α)Παρεμβάλλεται το εξής άρθρο 15α:Άρθρο 15αΠροκειμένου να υπάρξει μεγαλύτερη σαφήνεια και διαφάνεια, η Επιτροπή θα υποβάλει, το αργότερο έως την 31η Δεκεμβρίου 2004, λεπτομερή έκθεση στο Ευρωπαϊκό Κοινοβούλιο και το Συμβούλιο, στην οποία θα εκθέτει την κατανομή αρμοδιοτήτων μεταξύ των επιιχειρησιακών κέντρων της Υπηρεσίας και των "αποκεντρωμένων" αντιπροσωπειών της Επιτροπής στις αντίστοιχες περιοχές, θα αιτιολογεί αυτή την κατανομή και θα αναλύει πως λειτουργεί στην πράξη για το σύνολο των ενδιαφερομένων χωρών και, ιδίως, για την Πρώην Γιουγκοσλαβική Δημοκρατία της Μακεδονίας, δεδομένης της αίτησής της για ένταξη στην Ευρωπαϊκή Ένωση. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------